**Әл-Фараби атындағы Қазақ ұлттық университетінің**

**өзіндік үлгідегі құжаттары туралы ақпарат**

**Үздік бакалавр дипломы**

**Басылымның түрі – жұмсақ мұқабалы қаптама (қосымша бет).** **Түсі қызыл. Жұмсақ қаптаманың жазылған түрдегі форматы – 4 74\*320 мм, жабық түрінде – 237\*320 мм.**



**Бакалавр дипломы**

Басылымның түрі – жұмсақ мұқабалы қаптама (қосымша бет). Түсі көк.

**Жұмсақ қаптаманың жазылған түрдегі форматы** – 474\*320 мм,

жабық түрінде – 237\*320 мм.



**Магистр дипломы**

Басылымның түрі – жұмсақ мұқабалы қаптама (қосымша бет). Түсі қара. **Жұмсақ қаптаманың жазылған түрдегі форматы** – 474\*320 мм, жабық түрінде – 237\*320 мм



**МҰҚАБА ЖАСАУҒА АРНАЛҒАН МАТЕРИАЛДАР:**

**Мұқаба қағаз - PLIKE BORDEAUX, PLIKE ROYAL BLUE, PLIKE BLUE 80855.**

**Тығыздығы – 330 г/м2.**

**Мұқабаны безендіру: мұқабаның жоғарғы жағында университеттің логотипі орналасқан.**

**Логотиптің астында құжаттың мемлекеттік тілдегі атауы «Диплом» орналасқан.**

**Университет логотипі және құжаттың атауы мұқабада алтын түсті фольгамен, ыстықтай өрнектеу әдісімен жазылған.**

**Бланкілер тығыздығы 120 г / м2 офсеттік қағаздан жасалған.**

Графикалық үзік торлы **сызық қалыңдығы модуляциялау арқылы бедерлі бейне түрінде жасалған.**

**Университет пен таудың бейнесі.**

**Құжат мемлекеттік тілде.**

**Бланк форматы – 297\*210 мм, бір жақты басып шығару.**

**Нөмірлеу – он бір таңбалы,**

**Сериясы – ВD (бакалавр) және MD (магистр)**

**Дипломды тексеру бетіне QR код сілтемесі қойылған.**

**әл-Фараби атындағы ҚазҰУ-дың өзіндік үлгідегі білім туралы құжаттарының бланкілері мен қосымшаларында:**

1. ЖОО атауы
2. **Түлектің тегі, аты, әкесінің аты (болған жағдайда)**
3. **Білім беру бағдарламасының (мамандықтың) коды және атауы**
4. **Берілетін дәреже (болған жағдайда)**
5. **Аттестаттау комиссиясының отырысы хаттамасының күні мен нөмірі**
6. **Оқу нысаны**
7. **ЖОО басшысының қолы**
8. **Реттік тіркеу нөмірі**
9. **Берілген күні және қаласы**
10. **ЖОО мөрі**

**Білім туралы өзіндік үлгідегі құжаттарда деректерді автоматты түрде сәйкестендіру және жинау технологиясы және (немесе) QR коды (көлемі 2х2 см-ден кем емес) қолданылады.**

**ӨЗІНДІК ҮЛГІДЕГІ ҚҰЖАТТАРДЫ ҚОРҒАУ ДӘРЕЖЕЛЕРІ:**

**Бланкіге (қосымша бетке) арналған эксклюзивті қағаз - "Farabi university" су белгісімен қорғалған – тұтас, қағаздың үлестік бағытына қатысты 45° бұрышта орналасқан, ашық және қара түсті, тығыздығы 85 г/м2, оптикалық ағартқышсыз кезектеседі. Қағаз құрамында көрінбейтін талшықтар, ультракүлгін сәулелер астында флуоресцентті – көк және қызыл түстер бар. Кәдімгі жарықта қара-қызыл түспен көрінетін талшықтар бар (ультракүлгін сәулелерде жарқыл жоқ).**

**Магистр дипломына куәлік**

**МҰҚАБА ЖАСАУҒА АРНАЛҒАН МАТЕРИАЛДАР**

Мұқаба қағазы – зығырдан жасалған, тығыздығы 300 г/м2

Мұқабаның дизайны: мұқабаның жоғарғы жағында елдің атауы, логотип және университеттің атауы орналасқан.

Логотиптің астында құжатқа мемлекеттік тілде – «Куәлік» атауы орналасқан.





**ДИПЛОМ БЛАНКІСІ:**

бланк қағазы – офсеттік, тығыздығы 120 г/м2

Графикалық үзік торлы **сызық қалыңдығы модуляциялау арқылы бедерлі бейне түрінде жасалған.**

Құжаттың атауы мемлекеттік және орыс тілдерінде

Бланк форматы – 297\*210 мм, бір жақты басып шығару

**Дипломды тексеру бетіне QR код сілтемесі қойылған.**

**ҚҰЖАТ БЛАНКІСІНІҢ ДИЗАЙНЫ**

* Құжаттардың жоғарғы бөлігінде құжаттың мемлекеттік тілдегі атауы «Магистр дипломына Куәлік» және орыс тілінде «Свидетельство к диплому магистра» жазылған.
* Құжаттардың түс гаммасы PANTONE коды бойынша орындалған.
* Жалпы түсі қара сарғыш реңкпен безендірілген.